Daewoo
Store norske leksikon,Teknologi og industri,Transport,Bil,Bilmerker
Daewoo er et tidligere sørkoreansk bilmerke som ble lansert i 1983 etter at industrigruppen Daewoo hadde overtatt den sørkoreanske statens eierandel i General Motors Korea i 1978. Daewoo var eksportert til Europa under merket Chevrolet fra 2004 til 2013.
Historie Flere av modellene var bygd på basis av Opel-modeller. Daewoo ekspanderte sterkt i 1990-årene, særlig på det europeiske markedet; og var lansert i Norge fra 1995. Daewoo hadde produksjon i Sør-Korea (514 558 personbiler i 2012), og forøvrig også produksjon i Vietnam og Usbekistan. Daewoo Motor Co., Ltd., som produserte Daewoo, eide fra 1998 til 2000 også det koreanske merket SsangYong. Konsernet gikk konkurs i 2000, og aksjemajoriteten ble 2001 overtatt av General Motors. I 2004 skiftet Daewoo navn til Chevrolet i blant annet Europa. I 2011 fikk produksjonsselskapet navnet GM Korea, og merket Daewoo ble helt erstattet av Chevrolet. Les mer i Store norske leksikon bil Chevrolet General Motors